Нэхъ къалэ инхэр
ЩIы хъурейм цIыхухэр илъэс 130.000-м щIигъуауэ щопсэу. Япэрей цIыхухэр Африкэм дунейм къыщытехьащ, итIанэ ахэр хуэмурэ адрей щIыналъэхэм Iэпхъуащ.
Илъэс 10.000 и пэкIэ цIыхухэм дуней псор яуфэбгъуащ. Нобэ щIы хъурейм цIыху меларди 6-м нэблагъэ егъашхэ, ауэ ахэр зэхуэдэу континентхэм тегуэшакъым. Нэхъыбэ щыпсэур Китай, Индие къэралхэрщ, Европэрщ.
Дэ фэдгъэцIыхунущ нэхъ къалэ инхэр. Японием и щыхьэр Токио цIыху 29.950.000 щопсэу. Абы йохьэйохуэ Нью-Йоркрэ (цIыху 21.199.000) Мексикэм и къалащхьэ Мехикэрэ — 20.950.000.
Мегаполис ин дыдэхэм хабжэ Сан-Паулу (Бразилие) — 17.834.000, Лос- Анджелес (США) — 16.374.000, Мумбаи (Индие) — 16.368.000, Осакэ (Японие) — 14.190.000, Сеул (Корее Ипщэ) — 14.250.000. Абыхэм куэдкIэ къакIэрыхуркъым Индонезием и щыхьэр Джакартэ (12.435.000), Аргентинэм и къалащхьэ Буэнос-Айрес (11.931.000), Мысырыр зэрыгушхуэ Каирыр (11.568.000), Индием и щыхьэр Дели (12.791.000), Бангладешым и къалащхьэ Даккэ (11.726.000).
